cyanic-selkie/wikianc huggingface dataset:
אמבלייז
בזמן בועת הדוט-קום
לאחר עזיבת שני המייסדים, רייפמן יזם מיזמי טכנולוגיה ובמסגרתם שאף לייצר טלפון סלולרי פרי פיתוח ישראלי. הפרויקט הראשון בתחום הסלולרי, שקיבל את השם "אלפאסל" (AlphaCell), נכשל לאחר שכ-20,000 יחידות נמכרו בישראל. רייפמן המשיך במטרתו למרות הכישלון ורכש מפעל לייצור מכשירים סלולריים בקוריאה. לאחר שנתיים וכ-300 מיליון דולר של מכירות נכשל גם מיזם זה. רייפמן המשיך לנסות ובשיתוף עם חברת שארפ ועוד חברות ישראליות מתחומי הסלולר, הקים באמבלייז את פרויקט "ELSE" לבניית מכשיר סלולרי חדש. פרויקט זה הופסק באמצע 2010.
מדף הקרח פבליקיישנז
מדף הקרח פבליקיישנז או מדף הקרח פרסומים (באנגלית: Publications Ice Shelf; מילולית: "מדף הקרח כתבי עת", או "מדף הקרח פרסומים") הוא מדף קרח בארץ הנסיכה אליזבת שבאנטארקטיקה.
גיורא בכר
ביוגרפיה
בין השנים 2000 ל-2004 היה בכר הקונסול הכללי בפילדלפיה שבארצות הברית. במסגרת תפקידו היה אחראי מטעם ישראל לפעילות הדיפלומטית במדינות פנסילבניה, אוהיו, קנטקי, דלאוור, וירג'יניה המערבית ודרום מדינת ניו ג'רזי.
ב-2015 פרש בכר לגמלאות משירות החוץ.
שריל לאד
ביוגרפיה
היא שיחקה בתיאטרון ברודוויי במחזה "אנני אוקלי אשת לפידות".
חיים אישיים
בתה מהשחקן והמפיק האמריקאי-יהודי דייוויד לאד, היא השחקנית ג'ורדן לאד.
הזמר במסכה (תוכנית טלוויזיה אוסטרלית)
הפקה
במרץ 2019, TV Blackbox, הדליפה שרשת 10 תפיק תוכנית מקומית של הזיכיון. השמועה הוכרזה רשמית במאי 2019 בחזיתות הרשת. ביוני 2019 נחשף כי אושר גונסבורג יהיה מנחה התוכנית. ב-15 ביולי 2019, נחשף כי השחקנית האמריקאית לינדזי לוהן תצטרף לתוכנית בתור חברת פאנל. לצד לוהן, הוכרזו גם הזמרת האוסטרלית דני מינוג, הקומיקאי דייב היוז, ומגישת הרדיו ג'קי אלן.
אבטחה
לתוכנית יש 'פרוטוקול אבטחה קיצוני' בתוקף הן במהלך הצילומים והן לאחריו כדי להגן על זהותו של הידוען מפני דליפה, כאשר המנחה גונסברג הצהיר כי התכנית "הייתה מעבר לכל סוג של אבטחה שנחשפתי אליה." המעורבים בתוכנית חתמו על הסכם סודיות שמנע מהם לחשוף מידע כלשהו על תאריכי הצילום, התלבושות או הזהויות של פרק המסכות עד לשידורו. המפורסמים המופיעים בתוכנית רשאים ליידע רק את בן/בת הזוג על השתתפותם, שגם עליו לחתום על חוזה סודיות.
חברי הקהל נאלצו למקם את הטלפונים שלהם בכיס נעול מגנטי מיוחד כשהם על הסט, ולעיתים קרובות נסחפו במהלך הצילומים על ידי אבטחה, שכללה בכירים לשעבר ב-ASIO, עבור כל מכשיר ומצלמות נסתרות כדי להבטיח שזהות המסכות נשמרה בסוד.
מתמודדים
10 המתמודדים חולקו לשתי קבוצות: קבוצה א' (כדור הדיסקו, הזבוב, הזומבי, החוט והאביר) וקבוצה ב' (לוע הארי, התרנגול, הפופקורן, הנמר והזחל). לאחר ארבע הדחות הצטרפו שתי מתמודדים חדשים: המיקרופון (שצורפה לקבוצה א') והגמד (שצורף לקבוצה ב'). לאחר שש הדחות שתי הקבוצות אוחדו לקבוצה אחת עד הגמר.
קישורים חיצוניים
אתר התוכנית
פיאט 500 ג'רדיניירה
סך הכול יוצרו 327,000 יחידות מהדגם.
מינאטו
מִינָאטוֹ (ביפנית: 港区, נמל) הוא אחד מ-23 הרבעים של טוקיו אשר יחדיו מהווים את לבה של טוקיו, בירת יפן. הרובע נמצא מדרום-מערב לארמון הקיסרי של טוקיו על שטח של מעט יותר מ-20 קמ"ר וגובל ברבעים המיוחדים צ'יודה, צ'ואו, קוטו, שינאגווה, שיבויה ושינג'וקו. בצדו המזרחי נמצא החלק הצפוני של נמל טוקיו, שהעניק לו את שמו. גשר הקשת בענן שנחנך ב-1993 מחבר את הרובע עם האי המלאכותי אודאיבה. ביולי 2015 מנתה אוכלוסיית הרובע 243,094 נפש.
יוסף יצחק שניאורסון (אוורוטש)
ביוגרפיה
אמו חיה מושקא . נשא את חנה בתו של רבי יעקב ישראל מצ'רקס שהיה אדמו"ר לחסידי צ'רנוביל. רבי יעקב ישראל היה בנו של רבי מרדכי, המגיד מצ'רנוביל, וחתנו של רבי דובער שניאורי.
קברו
רבי יוסף יצחק נקבר בבית הקברות באוברוץ'. המצבות בבית הקברות נהרסו, המקום הוזנח ואף נבנה בנין בתוך שטח בית הקברות. בשנת ה'תשע"ב הודיע ישראל מאיר גבאי, יושב ראש אגודת אהלי צדיקים כי איתר את מקום קבורתו של רבי יוסף יצחק והקים מחדש מצבה לזכרו.
הקלטת טקס הכרזת העצמאות
הבדלים בין הנוסח המוקלט לבין הנוסח הכתוב של ההכרזה
בפסקה ה-12, המתחילה במילים "מדינת ישראל תהא פתוחה לעליה יהודית...", נכתב בהמשך: "תבטיח חופש דת, מצפון, לשון, חינוך ותרבות", אך השוואה עם הנוסח המוקלט מגלה כי בן-גוריון אומר: "תבטיח חופש דת, מצפון, חינוך, תרבות ולשון".
הקלטת שידור הרדיו של טקס הכרזת העצמאות
במשך השנים מאז הכרזת העצמאות פורסמו הקלטות של הטקס בגרסאות מקוצרות של 24, 18, 14 דקות ועוד. לדוגמה, לספרו של מרדכי נאור ארץ נולדת: ה"א באייר תש"ח, צורפה קלטת שמע ועליה 24 דקות מתוך הטקס. גם מרכז ההסברה, משרד החינוך וגורמים פרטיים פרסמו גרסאות שונות, אשר כולן נערכו וקוצרו מתוך הקלטת שידור הרדיו והמיוחסות בדרך כלל לרלף הלינגר וחברת "רדיו דוקטור", אך כאמור לעיל המקליט ומקור ההקלטה של שידור הרדיו הזה אינם ידועים.
שורש 48
שורש 48, או גוֹנג בּוּ (בסינית: 工部, פיניין: Gōng bù) הוא השורש ארבעים-ושמונה של הכתב הסיני. פירושו "מלאכה", והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.
ליובליאניצה
ליובליאניצה (סלובנית: Ljubljanica, גרמנית: Laibach) הוא נהר בסלובניה שאורכו 41 קילומטרים, יובלו של הנהר סאווה. נהר הליובליאניצה זורם דרך העיר ליובליאנה, בירת המדינה. הליובליאניצה הוא המשכם של מספר נהרות קרסט, אשר חלקם תת-קרקעיים וזורמים דרך מערות. מהתקופה הרומית ועד לבניית הרכבת באמצע המאה ה -19 היה ליובליאניצה דרך סחר ואספקה ​​מרכזית. האדריכל יוז'ה פלצ'ניק, שתכנן את סוללות הנהר של מרכז העיר העתיקה, בנה ושיפץ כמה מגשרי העיר, כולל גשר טרנובו המפורסם, גשר השובלים והגשר המשולש.
חסידות רדוביץ
רבי ישראל הגר
נפטר בשנת תש"ב, ונקבר בבית הקברות "בית דוד", על קברו הוקם אוהל.
רבי יוסף שמואל הגר
רבי יוסף שמואל, הבן היחיד של רבי ישראל, למד בישיבה יוניברסיטי. נישא לבת רבי יצחק, האדמו"ר משאץ־סאסוב ברדוביץ.
ג'יימס גומז
קריירה בינלאומית
ב-8 ביוני 2021 ערך גומז את הופעת הבכורה שלו בנבחרת גמביה, בניצחון 1-0 על נבחרת טוגו במשחק ידידות. במשחק זה הבקיע את שער הבכורה שלו בנבחרת.
קרב ליגניץ
הקרב
כשהנריק השני ראה את נסיגת הכוח, הוא החליט להטיל לקרב את כוח העתודה שבפיקודו, והמונגולים שוב החלו להמלט משדה הקרב, אולם כנראה מדובר היה בטקטיקה מקובלת של הצבא המונגולי, נסיגה מבוימת, שנועדה למשוך את פרשי האויב למרדף בלתי מאורגן ולפרק את מערכו. לפי הכרוניקה של דלוגוש, המונגולים השתמשו גם במסך עשן מסריח (סוג של לוחמת גזים עתיקה), שכמעט גרם לפרשים הפולניים להתעלף ומנע מהם להילחם ביעילות. חוקרים מודרניים משערים, שמסך העשן נועד להפריד בין הפרשים בצבאו של הנריק השני, לבין הרגלים, כדי למנוע מהאחרונים לסייע לפרשים, וכן לזרוע בלבול בשורות הצבא הפולני. בשלב זה הצטרף לקרב כוח העתודה המונגולי, וכיתר את הצבא הפולני. המונגולים, שראו שחיציהם מתקשים להבקיע את שריון האבירים הפולניים, ירו בסוסיהם, ובדרך זאת אילצו את האבירים להילחם על רגליהם, והפכו אותם קורבן קל לפרשים הכבדים שלהם. הנריק השני ומשמר הראש שלו ניסו להבקיע את טבעת הכיתור המונגולית, אך ניסיון הפריצה החוצה נכשל, והנריק הופל מסוסו וראשו נערף על ידי המונגולים. הצבא הפולני הושמד כמעט לחלוטין, ולפי מקורות קונטמפורניים כ-25 אלף לוחמים נוצריים נהרגו בקרב, והמונגולים אספו בשדה הקרב תשעה שקים גדולים מלאים באוזניים של חללי האויב. במכתב ששלח הגראנד מאסטר של המסדר הטמפלרי למלך צרפת לואי התשיעי לאחר הקרב, צוין שבמהלך הקרב אבדו למעלה מ-500 לוחמים של המסדר.
זרמים קטועים
הפקת הסרט
סצנת הסיום הוויזואלית של הסרט כללה צילומים תחת גשם ועל מנת להשלים אותה נדרשו שלוש שנים. הרעיון לשם הסרט הוא מטאפורה למספר הרב של הדמויות בסרט שגורלן נקטע בדרך כזאת או אחרת.
אלכסנדר גאידש
קריירה
גאידש גדל במחלקת הנוער של מועדון הכדורגל נובטור ז'דנוב. בשנת 1984, בגיל 17, עלה לסגל הקבוצה הבוגרת של המועדון (ששיחקה אז בליגה הסובייטית השנייה). לאחר עונה אחת עבר לקבוצת שחטאר דונצק. גאידש היה בסגל של שחטאר במשך שנתיים, אך שיחק רוב הזמן בקבוצת המילואים של המועדון. בשנת 1987 עבר לקבוצת צסק"א קייב. בשנת 1988 שב לקבוצת נעוריו - נובטור ז'דנוב. בדצמבר 1988 קיבל גאידש הזמנה לשחק בקבוצת טאבריה סימפרופול מהליגה הסובייטית הבכירה. הוא הסכים ומאז 1989 שיחק את מרבית שנות הקריירה שלו ככדורגלן במדי קבוצה זו.
תיל
תַּיִל (בריבוי: תֵּילִים) הוא סיב מתכתי דק וארוך בעל תכונות של אלסטיות, חוזק והולכה חשמלית. בהתאם, משמשים תילים למאמצים מכניים ולהולכת חשמל. על פי רוב תילים מיוצרים על ידי משיכת המתכת דרך חור. תילים מיוצרים במגוון רחב של קטרים וממגוון של מתכות, בהתאם לייעודם. מספר תילים שזורים ביחד נקראים כבל. ליפוף תיל סביב ליבה נקרא סליל.
ז'אן-לואי לה לוטר
רקע היסטורי
בשנת 1738, לא הייתה לצרפתים נוכחות צבאית רשמית בנובה סקוטיה מכיוון שהם פונו בשנת 1713. האקדים סירבו לחתום על שבועת נאמנות לכתר הבריטי מאז התבוסה בפורט-רויאל בשנת 1710, והמתיישבים לא הצליחו לסייע למאמצים הצרפתים לכבוש מחדש את נובה סקוטיה ללא תמיכה צבאית צרפתית.
מלחמת המלך ג'ורג'
ניסיון שני, בחודש ספטמבר, תואם על ידי פרנסואה דופונט דויוויאר. ללא כלי נשק מתאימים, דויוויאר יכול היה להתקדם מעט מאוד. בראשית הקיץ בנובה סקוטיה, סגן המושל פול מסקרן, כתב למושל מסצ'וסטס ויליאם שירלי בקשת לסיוע צבאי. יחידה צבאית בריטית הגיעה בסוף ספטמבר, כדי לחזק את חיל המצב. ההתקפות של תומכי צרפת בעיקר אנשי שבט המיקמאק היו בלתי יעילות, והם נסוגו חזרה לגראן פרי בתחילת אוקטובר. אחרי שתי ההתקפות על אנאפוליס רויאל, מושל מסצ'וסטס ויליאם שירלי הגביל את תנועת השבטים התומכים בצרפתים.
הדיוויזיה ה-103 (ארצות הברית)
מלחמת העולם השנייה
ב-15 בספטמבר 1942 הופעלה הדיוויזיה תחת פיקודו של צ'ארלס הפנר הבן במחנה קלייבורן, לואיזיאנה, והיא כללה את הרגימנטים ה-409, ה-410 וה-411. ב-20 באוקטובר 1944 נחתה הדיוויזיה במרסיי, צרפת, ובסוף אוקטובר החלה בפעילות באזור הרי הווז'. בהמשך לחמה הדיוויזיה בבלימת המתקפה הגרמנית באלזס, שהתנהלה במקביל ל. הדיוויזיה נטלה חלק בפלישת בעלות הברית המערביות לגרמניה, ולאחר מכן השתתפה בכיבוש אזור ריינלנד. בהמשך התקדמה הדיוויזיה לעבר וירטמברג וכבשה את שטוטגרט, וב-26 באפריל 1945 חצתה את הדנובה ליד אולם. ב-3 במאי 1945, רגימנט הרגלים ה-409 של הדיוויזיה כבש את אינסברוק, אוסטריה, כמעט ללא קרב. רגימנט הרגלים ה-411 המשיך לקחת את מעבר ברנר ולזכות בכבוד לחבור עם הדיוויזיה ה-88 של הארמייה החמישית, שנלחמה בדרכה צפונה במעלה חצי האי האיטלקי. במהלך הלחימה איבדה הדיוויזיה 720 הרוגים ו-3,329 פצועים. לאחר המלחמה חזרה הדיוויזיה לארצות הברית, שם הושבתה ב-22 בספטמבר 1945 בניו ג'רזי.
Breathe Me
ליריקה
בבית הרביעי והאחרון של השיר, היא ממשיכה להגיד "תהיה חבר שלי, תחזיק אותי" וכדומה. היא חותמת את השיר עם זה שהיא מצהירה שהיא עודנה לבד, וכי אין איש אשר יוכל להציל אותה מהמצב האובדני בו היא שרויה, עד כדי כך שהיא מבקשת ממישהו שיהיה חבר שלה, שיתמוך בה.
מערות חזן
תיאור הממצאים
האתר נחפר ב-1983 על ידי הארכאולוגים שלמה גודוביץ' וגדעון אבני.
ערפילית המשקולת
צפייה בערפילית
בתצפית בטלסקופ חובבים לא מתגלה מבנה לערפילית למעט עננה מאורכת שקצותיה גדולים ממרכזה ובהירים ממנו. באמצעות פילטר מטיפוס ניתן להבחין, אם כי בקושי, בעורקים בהירים בתוך המבנה המאורך, ובתנאים טובים מאוד גם נחשפת צורתה המעגלית.
הכוכב המרכזי
במרכז הערפילית נמצא ננס לבן חם ביותר, מסוג ספקטרלי O7 שטמפרטורת פני השטח שלו היא כ-85,000 קלווין. לכוכב בהירות נראית מדרגה 13.5, כלומר עוצמת הארה של כשליש מעוצמת ההארה של השמש. העובדה שהערפילית פולטת פי 300 קרינה מהכוכב מראה שכמעט כל הקרינה של הכוכב נפלטת בתחום העל-סגול ונבלעת בערפילית, שקורנת באור נראה.
תצפיות נוספות העלו שככל הנראה יש לננס הלבן בן זוג עמום ביותר שבהירותו הנראית היא מדרגה 17, הנמצא במרחק זוויתי של כ-6.5 שניות קשת, המקבילות למרחק של כ-0.04 שנות אור או כ-2,500 יחידות אסטרונומיות.
המעורבות האיראנית במלחמת האזרחים בסוריה
מאפייני המעורבות האיראנית
למרות העיצומים הבינלאומיים מצד ארצות הברית והאיחוד האירופי, הממשל בטהראן המשיך להכשיר ולחמש את צבא אסד, שנאבק באופוזיציה לאחר ההפגנות הפרו-דמוקרטיות בשנת 2011. מיליציות שיעיות הנתמכות על ידי איראן נלחמו לצד כוחות המשטר בעיירות ובערים הנשלטים על ידי ערבים סונים, במיוחד השטחים אשר נשלטו בידי המדינה האסלאמית. אסד שייך לעלווים, שלוחה של האסלאם השיעי, ששולטת בשלטון ובביורוקרטיה של סוריה מזה כבר עשרות שנים (מאז עלייתם של חאפז אל-אסד ומפלגת הבעת').
כריסטיאן אוגוסט לורנץ
כריסטיאן אוגוסט לורנץ (בדנית: Christian August Lorentzen; 10 באוגוסט 1749 – 8 במאי 1828) היה צייר דני.
קריירה
לאחר שחזר הביתה בשנת 1782, הוא הפך לאמן רב תכליתי. במספר ציורים, כגון "קרב קופנהגן". 1801, במוזיאון ההיסטורי הלאומי הדני ו"הלילה הנורא". 1807, בגלריה הלאומית הדנית, הוא תיעד אירועי מפתח מהמלחמות האנגליות בין 1801 ו-1814.
מרכז גוטניק
המרכז כיום
מדי שנה, בכ"ד בשבט מתקיימת במרכז סעודה חגיגית לרגל היארצייט של הרבנית מנוחה רחל סלונים הקבורה בחברון ב-30 באוגוסט 2009 התקיים במקום טקס אזכרה ממלכתי במלאת 80 שנה לטבח חברון (תרפ"ט) ב-24 במרץ 2010 ביצע נחום סיגל, שדרן הרדיו היהודי בניו יורק, יום שידור מחברון שהערך במרכז גוטניק. בשידור השתתפו נציגים מהיישוב היהודי, הזמר מרדכי יצהר וקבוצות תיירים יהודים מארצות הברית
גביע המדינה בכדורגל נשים 2016/2017
רבע הגמר
אל רבע הגמר העפילו 5 הקבוצות שניצחו בשמינית הגמר ועוד שלוש הקבוצות שקיבלו בהגרלה כרטיס חופשי לשלב זה.
אימונואסיי
סמנים פלואורוגניים
סמנים פלואורוגניים כמו פיקואריתרין (phycoerythrin) משמשים במספר בדיקות אימונואסיי מודרניים. מיקרו מערכי חלבון הם סוג של אימונואסיי שלעיתים קרובות משתמשים בהם בסמנים פלואורוגניים.
סמנים אלקטרוכמילומינסצנטיים
מספר סמנים פועלים על עקרון אלקטרוכמילומינסצנטי (Electrochemiluminescent), שבהם הסמן פולט אור נראה בתגובה לזרם חשמלי.
אברימה קולי
אברימה קולי (באנגלית: Ebrima Colley; נולד ב-1 בפברואר 2000 בסרקונדה שבגמביה) הוא כדורגלן גמביאני המשחק בעמדת קשר הכנף בקבוצת פתיח קארגומרוק בהשאלה מאטאלנטה, ובנבחרת גמביה.
קריירת מועדונים
ב-7 באוגוסט 2021 הושאל קולי למשך עונה לספציה מהסרייה א'.
אנתוני דניאלס
ביוגרפיה
על פי דניאלס לפני תפקידו במלחמת הכוכבים סרט המדע הבדיוני היחיד שראה אי פעם בתיאטרון היה 2001: אודיסיאה בחלל ב-1968; הוא היה כל כך לא מרוצה מהסרט שהוא יצא אחרי 10 דקות ודרש את כספו בחזרה.
דימוי גוף
לדימוי הגוף יכולות להיות מגוון השפעות פיזיולוגיות ופסיכולוגיות על הפרט. אנשים עם דימוי גוף נמוך עשויים לנסות ולשנות מאפיינים של גופם, למשל באמצעות דיאטה ואף ניתוח פלסטי. על פי דוח של האגודה האמריקנית לפסיכולוגיה מ-2007, קיימת סקסואליזציה של נערות ונשים בתרבויות רבות, התורמת לחרדה גוברת של נשים המקושרת לדימוי הגוף שלהן; ממצאים דומים עלו גם לגבי סקסואליזציה של ילדים באמצעי התקשורת, בוועדה של הסנאט האוסטרלי. מחקרים רבים בוחנים את ההשפעות התרבותיות על דימוי גוף תוך התמקדות באידיאליזציה של הרזון בעולם המערבי, בפרט בכל הנוגע לאידיאל היופי הנשי. אידיאליזציה זו קושרת בין הצלחה, נעורים ופופולריות חברתית, לרזון ולעומת זאת בין עצלנות, היעדר כוח רצון ואף חוסר שליטה לשומן.
La La Love (שיר של עדן אלנה)
La La Love (בגרסתו העברית: לה לה לאב; בתרגום חופשי לעברית: לה לה אהבה) הוא סינגל שהוקלט על ידי הזמרת הישראלית עדן אלנה. את השיר כתבו יוסף באך, גל מלכה וגיל ויין. השיר הוצא לאור כסינגל ב-26 בינואר 2021 על ידי חברת התקליטים ארומה מיוזיק. השיר זכה במקום השני בקדם הישראלי לאירוויזיון 2021.
דימוי גוף
בדיקת דימוי גוף במחקרים
במחקר שנערך בשנות ה-90 נמצא כי 44% מהנשים הביעו רגשות שליליים כלפי גופן וכן כלפי חלקים בגופן. בסקר של המגזין "Psychology Today" בקרב ארבעת אלפים משתתפים, נמצא כי 40% מהגברים ו-56% מהנשים שנסקרו הביעו שביעות רצון נמוכה ממראה גופם.
ביוסימילר
תרופות ביולוגיות לעומת תרופות כימיות
תרופות ביולוגיות הן חלבונים המיוצרים בשיטות של הנדסה גנטית במערכות חיות כגון תאי שמר, חיידקים או תאים אנימליים. דוגמה לתרופות ביולוגיות: אריתרופואטין, גונדוטרופינים רקומביננטים (rec-FSH) המיוצרים בתאי שחלה של אוגר סיני, נוגדנים מונוקולנליים ועוד. המטרה היא ליצור בתהליך זה חלבון שיחליף את החלבון הפגום בגוף האדם ויפעל נגד אותן מטרות בתא.
פטנטים ותרופות ביוסימילר
הפטנטים של תרופות ביולוגיות שפותחו בשנות התשעים צפויים לפוג בשנים הקרובות (תמונה 1), ולאור זאת החלו הרשויות הרגולטוריות בעולם לבחון האם וכיצד ניתן לייצר מסלול רגולטורי המאפשר ייצור של תרופות ביולוגיות דומות או כפי שהן קרויות באנגלית Biosimilars. תרופה ביולוגית, בדומה לכל תרופה כימית, עוברת גם היא את כל שלבי הפיתוח והמחקר עד לקבלת אישור לשימוש. עקב מורכבות הליך הייצור והפיתוח של תרופות ביולוגיות, הן נמכרות בדרך כלל במחירים גבוהים, ומכאן הציפייה של מערכות הבריאות לסיום הפטנט ולהפצת גרסאות ביוסימילר זולות יותר של התרופות הביולוגיות.
אנדרטת קרב האומות
יחס השלטונות לאנדרטה
בתקופת הרייך השלישי הרבה היטלר לפקוד את האנדרטה במהלך ביקוריו בלייפציג והאתר שימש כאתר בעל משמעות מיתית בטקסי השבעה של המפלגה ויחידות צבאיות שונות. עם כיבוש העיר בידי הצבא האמריקני התבצרו באנדרטה כמאה וחמישים חיילי ס"ס שהיו ערוכים ומצוידים לשהות ממושכת אך נכנעו לבסוף.
המונומנט הלאומי ריינבו ברידג'
היסטוריה גאולוגית
קניון ברידג' שבו ניצבת הקשת הוא חלק מאגן הניקוז של נהר הקולורדו השוכן ברמת קולורדו, אזור גדול שהתרומם מים קדום לפני 250 מיליון שנים בשלהי תור הפרם (מלפני 290 מיליוני שנים עד לפני 245 מיליוני שנים). בתור הטריאס (מלפני 245 מיליון שנים עד לפני 201 מיליון שנים) נוצרה ברמת קולורדו תצורת צ'ינלה, תצורה של אבן גיר ואבן חול.
הים נסוג שוב ולא חזר יותר לרמת קולורדו. בתקופות הבאות: הקרטיקון, השלישון והרביעון היו תהליכי השקעה חשובים, אבל העובדה שהאזור לא כוסה שוב בים, שפעל בעבר כמייצב, והאקלים הגשום שגרם לתהליכי סחיפה עמוקה הסירו באזור המונומנט כמעט כל זכר לתקופות אלו. באמצע השלישון, לפני כ-30 מיליון שנים, החלה להיווצר מערכת הנהרות שהיוו את תחילת אגן הניקוז של נהר הקולורדו, והן חתרו לעומק של כ-1,500 מטרים בשכבת סלעי המשקע. אף שכאמור כמעט שלא נותרו באזור המונומנט הלאומי שרידים מתקופות הקרטיקון והשלישון, השפיעו תהליכים שהתחוללו בהן על מראה האזור כיום. בקרטיקון העליון ובמהלך כל השלישון התחוללו תהליכי קימוט והעתקים המכונים האורוגנזה הלרמידית שבמהלכה התרוממה רמת קולורדו כ-1,500 מטרים. מקורם של תהליכים אלו בלחץ של מאגר מאגמה מותכת, שלעיתים התפרצה כלבה על פני השטח ולעיתים התקררה באיטיות והתמצקה מתחת לפני השטח. דוגמה לכך מהווה הר נאווחו, שהמונומנט הלאומי שוכן בשוליו הצפון מערביים. הר נאוואחו הוא לקולית, גוש מאגמה גדול שהתמצקה מתחת לפני השטח ונחשף כאשר תהליכי סחיפה שהתרחשו אחר-כך הסירו את שכבות סלעי המשקע מעליו. להר הייתה השפעה ישירה על אזור המונומנט. הגשמים הרבים שירדו על פסגת ההר ומדרונותיו התלכדו לזרמי מים שסחפו איתם חול וחצץ שפעלו במשולב לשחוק את שכבות הסלע וליצירת קניונים, להרחבתם ולהעמקתם. בתקופת הפליסטוקן, באמצע הרביעון התפשטו קרחונים דרומה ושלג ירד על פסגת הר נאוואחו ועם הפשרתם התגבר זרם המים באגן הניקוז המתהווה של הקולורדו. הצירוף של הגורמים שהוזכרו: קימוטים, לקולית, זרמי המים והקרחונים הם שהולידו בסופו של דבר את הקשת הטבעית בקניון ברידג'. המים שזרמו על מישור אבן חול נאוואחו בנתיב שהציב את ההתנגדות המינימלית התחתרו בסלע ויצרו את קניון ברידג'. כמו כל נהר היה המסלול שהתווה הקניון מפותל מאוד. בנקודת ההתפתלות נוצרו מערבולות משני צדי קיר הסלע המפריד ששחקו את הסלע תוך יצירת קיר מאורך שהולך ונעשה דק יותר ויותר המכונה באנגלית "סנפיר" (Fin) בשל צורתו. מרבית הסנפירים בקניון נשחקו בסופו של דבר לחלוטין והקירות התמוטטו, והנהר, שזרם מעתה במסלול קצר יותר, סחף את שבריהם.
שבעת המשקים
סוגי המשקים
לדברי הרמב"ם בפירושו למשנה, פסוקים אלו הם אסמכתאות, והמקור האמיתי הוא הלכה למשה מסיני. בדומה לכך כתב בספרו "משנה תורה", ששאר המשקים מכשירים לטומאה מ"דברי קבלה" ו"מפי השמועה".
דיני המשקים
יש הסבורים שרק בצק שנילוש באחד משבעת המשקים חייב בהפרשת חלה.
מתתיהו היצהרי
רבי מתתיהו בר משה היצהרי היה מחכמי ספרד במאה ה-14 וה-15, פרשן ופילוסוף.
מזמוז
מזמוזים (או התמזמזות) היא מילת סלנג המתארת ביטוי יחסי אהבה של בני זוג, המתבטאים בעיקר בלטיפות חושניות, נשיקות ארוכות הכוללות לעיתים נשיקות בצוואר ובחלקים נוספים בגוף, כשלעיתים המזמוזים מהווים משחק מקדים המיועד לגירוי מיני שיוביל לקיום יחסי מין או יחסי מין ללא חדירה.
גירושין נוסח איטליה
גירושין נוסח איטליה (באיטלקית: Divorzio all'italiana) הוא סרט קומדיה איטלקי בשחור-לבן משנת 1961 בבימויו של פייטרו גרמי, עם מרצ'לו מסטרויני, דניאלה רוקה וסטפניה סנדרלי בתפקידים הראשיים.
תקציר העלילה
משפחת צ'פאלו הייתה פעם עשירה ושייכת לאצולה אבל האבא דון גטאנו צ'פאלו הפסיד את כספו לאחיו ונאלץ למכור לו כמעט את כל ארמון המשפחתי בעיירה ארגמונטה. בארגמונטה יש 18,000 תושבים, 4,300 אנאלפביתים, 1,700 מובטלים, 24 כנסיות ומאפיה פעילה.
הוא נפגש במסתורין עם אנג'לה והיא מחזירה לו אהבה וכותבת ביומנה על כך. אביה תופס את היומן ורוצה להכות אותה ופפה נזעק להציל אותה. המשפחה מזמינה מיילדת לבדוק את המקום המוצנע של אנג'לה אם לא נעשה בו שימוש.
בן ציון ליפסקר
ביוגרפיה
למד בתלמוד תורה חב"ד בלוד וכפר חב"ד, בישיבת תומכי תמימים בלוד, ובישיבת תומכי תמימים המרכזית בכפר חב"ד. בשנת ה'תשכ"ד נסע ללמוד בישיבת תומכי תמימים המרכזית ב-770.
המתקפה הבלטית
ניצחון סובייטי
המבצע ההתקפי הבלטי הביא לגירוש הכוחות הגרמניים מאסטוניה וליטא. החזיתות הסובייטיות המעורבות בקרב איבדו בסך הכל כ-280,000 איש מכל הסיבות (הרוגים, נעדרים, פצועים, חולים).
קווי התקשורת בין קבוצת ארמיות צפון לקבוצת ארמיות מרכז נותקו לצמיתות, והראשונה נדחקה לאזור חוף הים הבלטי בלטביה. ב-25 בינואר, אדולף היטלר שינה את שמה של קבוצת ארמיות צפון לקבוצת ארמיות קורלנד, מתוך הכרה מרומזת בכך שאין אפשרות לשקם מסדרון יבשתי חדש בין קורלנד לפרוסיה המזרחית. הצבא האדום החל בכיתור וצמצום כיס קורלנד שהיה יכול להיות איום גדול, אך הצליח להתמקד בפעולות באגף הצפוני שלו שכוונו כעת לפרוסיה המזרחית. פעולות הצבא האדום נגד כיס קורלנד נמשכו עד לכניעת קבוצת הארמיות קורלנד ב-9 במאי 1945, כאשר קרוב ל-200,000 גרמנים נלקחו שם בשבי.
דיקנסון (סדרת טלוויזיה)
סקירת סדרה
"דיקנסון" מתרחשת בתקופתה של אמילי דיקנסון, עם נימה ורגישות מודרניים. הסדרה לוקחת את הצופים לתוך עולמה של אמילי, ולתוך החקירות הנועזות שלה אל האילוצים של חברה, מגדר, ומשפחה, דרך נקודת המבט של משוררת מתחילה אשר לא משתלבת בתקופתה, ודרך הדמיון המפותח שלה. דיקנסון הוא סיפור ההתבגרות של אמילי - ומאבק של אישה להשמיע את קולה."
לביא - העמותה העירונית לפיתוח החינוך בירושלים
אודות
עמותת לביא נוסדה בשנת 1984  תחת השם אגודת רנה קאסן. עד לדצמבר 2017 הייתה אגודת רנה קאסן בבעלות משותפת של עמותת כי"ח העולמית ועיריית ירושלים. כחלק מעיצוב מחדש של המבנה הארגוני ומתוך הסכמה הדדית, הוחלט לסיים את בעלותה של כי"ח באגודה ולהשאיר אותה בבעלות בלעדית מלאה של העירייה.
קפה ג'ו
היסטוריה
בתחילת הדרך, ייצור הקפה התבצע בתוך הסניף הראשון ברחוב החשמונאים בתל אביב. בבית הקפה הוצב תנור קלייה ובמרתף עסקו בטחינת הקפה ואריזתו. לאחר עליית הביקוש, נחתם הסכם שותפות עם חברת "STA Impianti" האיטלקית ונוצר קו ייצור מיוחד המסוגל להפיק קפה בצורה נרחבת יותר. מפעל זה קולה כ-13 טון של קפה בחודש אשר מוגשים בסניפי הרשת ובמקומות אחרים.
ב-26 במרץ 2012 הכריזה הרשת על הסכם שותפות עם חברת דלק ישראל כהמשך של עסקת הבעלות. העסקה נעשתה לפי שווי חברה של 18 מיליון שקל, כאשר דלק הזרימה 13 מיליון שקל באמצעות מניות והלוואות מהבנקים.
אילת ברעם-צברי
ביוגרפיה
במהלך לימודי הדוקטורט פרסמה טורי מדע ב"גלובס" וב"בלייזר", עבדה כעורכת משנה ויועצת מדעית של “חדשות המדע עם טל ברמן" בערוץ 8 והגישה פינות מדע בתוכניות בוקר בערוץ 2 ובערוץ 10.
ביל רולינג
ראש ממשלת ניו זילנד
ב-6 בספטמבר 1974 אושרה רשמית בחירתו של רולינג כראש ממשלת ניו זילנד ה-30. בהמשך הוא מונה גם להיות חבר במועצה המלכותית. כמנהיג מפלגת הלייבור וכראש הממשלה הוא ספג מתקפות מחברי האופוזיציה בהנהגתו של רוברט מולדון ובאופן כללי נמתחה עליו ביקורת על חולשתו. תומכיו הכחישו זאת, באומרם שהוא בחר לא לקחת חלק בהתעמתות האגרסיבית שמולדון משך אותו אליה.
שנותיו האחרונות
לאחר שפרש מהחיים הפוליטיים, התמנה רולינג לתפקיד שגריר ניו זילנד בארצות הברית ובתפקיד זה הוא כיהן מ-1985 ועד 1988. בתקופת כהונתו עמד על סדר היום של היחסים בין שתי המדינות נושא הנשק הגרעיני. לאחר מכן, לאחר שובו לניו זילנד, החל רולינג להיות מעורב במספר ארגונים. הוא גם לקח חלק חשוב בפעילותו שלה המוזיאון של ניו זילנד.
מרחב אווירי
המרחב האווירי של מדינה מוגדר כאותו החלק של האטמוספירה אשר נמצא מעל שטחה הריבוני הכולל שטחים יבשתיים ומים טריטוריאליים, ונתון לשליטתה.
זכויות
הפדרציה האווירונאוטית הבינלאומית (Fédération Aéronautique Internationale, או FAI) קבעה את קו קרמן (Kármán line) בגובה של כ־100 ק"מ מעל פני הים כגבול שבין אטמוספירת כדור הארץ והחלל החיצון ומכאן גם את הגבול האנכי של המרחב האווירי הריבוני של מדינות.
ולדימיר גולובניצ'י
אלוף אולימפי
באולימפיאדת רומא זכה במדליית זהב בהליכה ל-20 ק"מ (1:34:07.2 שעות) לפני נואל פרימן מאוסטרליה (1:34:16.4 שעות) וסטן ויקרס  מבריטניה (1:34:56.4 שעות).
סגן אלוף אולימפי
באולימפיאדת מינכן זכה במדליית כסף בהליכה ל-20 ק"מ (1:26:55.2 שעות) אחרי פיטר פרנקל ממזרח גרמניה (1:26:42.4 שעות) ולפני והאנס-גיאורג ריימן  ממזרח גרמניה (1:27:16.6 שעות).
1976
גולובניצ'י השתתף גם באולימפיאדת מונטריאל בהליכה ל-20 ק"מ אך הגיע רק למקום השביעי.
אדולף בורגר
ביוגרפיה
בורגר נולד למשפחה יהודית בוולקה לומניצה, כפר בגבול סלובקיה-פולין (באותה עת באימפריה האוסטרו-הונגרית) שרוב תושביו היו גרמנים. אביו נפטר כשהיה בן ארבע וחצי, ולאחר מכן אימו, שלושת אחיו, סבו וסבתו עברו לעיר פופרד הסמוכה. בגיל 14 החל לעבוד בבית דפוס כסדר אותיות ודפס. אימו נישאה לנוצרי, וכך משפחתו לא הוגדרה כמשפחה יהודית, על פי החוקים האנטישמיים שנכנסו לתוקף עם תחילת המלחמה. ארגון השומר הצעיר סייע לאחותו ולאחיו המבוגרים ממנו לעלות לארץ ישראל, וכך הם ניצלו מציפורניהם של הנאצים בפתרון הסופי. אחותו הצעירה ברחה להונגריה שם הסתתרה עד תום המלחמה, ולאחריה עלתה גם היא לישראל.
לאחר 18 חודשים באושוויץ-בירקנאו, כישוריו באו לעזרתו פעם נוספת. הוא נבחר לקחת חלק במבצע ברנהרד, הועבר למחנה זקסנהאוזן באפריל 1944 ולבסוף נשלח למחנה אבנזה שהיה מחנה משנה של מחנה מאוטהאוזן. מאבנזה שוחרר ב-6 במאי 1945 על ידי צבא ארצות הברית.
עם חזרתו לבית מגוריה של אימו בפופרד, גילה שעל אף שמשפחתו הייתה מוגנת מגירוש על פי החוק הסלובקי, אביו החורג ואימו נשלחו למחנות המוות חודשים ספורים לפני תום המלחמה ונרצחו. לאחר המרד הסלובקי, הגרמנים שינו את החוק וגם משפחות בהן רק האם או האב היו יהודים נשלחו למחנות הריכוז וההשמדה. הוא השתקע בפראג, חידש את חברותו במפלגה הקומוניסטית אליה הצטרף בשנת 1933, נישא בשנית והביא לעולם שלושה ילדים. הוא נחקר מספר לא מבוטל של פעמים על ידי המשטרה החשאית בזמן הטיהורים הקומוניסטיים בתחילת שנות החמישים. בהמשך עבד במספנה, ואף היה למנהלם של נהגי המוניות בפראג.
זיכרונותיו ממבצע ברנהרד
ספרו פורסם בשנת 1983 ונקרא "קומנדו הזייפנים". הספר תורגם בגרמניה המזרחית ויצא לאור בשם "הזייפנים: סדנת השטן". גרסת הספר בשפה האנגלית יצאה לאור בפברואר 2009 בלונדון. הוא ביקר בבנק אנגליה ב-24 בפברואר 2009 ונפגש עם הגזבר הראשי. האנגלים ערכו לו סיור בבנק ובמוזיאון הבנק ואף הציגו לו שטר מזויף שסייע לזייף בזמן מאסרו במחנה אושוויץ, לפני למעלה משישים שנה.
פיקדון קצר מועד
פיקָדון קְצר מועד (בראשי תיבות הכתיב התקני הוא פָּקָ"ם) הוא פיקדון המבטיח תשואה ואת קרן ההשקעה בערכה הנקוב. הפיקדון נקרא "קצר מועד" מכיוון שתקופת ההפקדה בפיקדון מסוג זה אינה עולה על שנה אחת.
חסרי בושה
רייטינג
פרק הפיילוט של הסדרה נצפה על ידי 982,000 צופים, מה שהפך אותו לבכורה עם מספר הצופים הרב ביותר בערוץ מאז בכורת הסדרה "מתים במשרה חלקית" ב-2003. בפרק "Casey Casden" ששודר ב-30 בינואר 2011, צפו כ-1.45 מיליון צופים, מה שהפך את הסדרה לסדרה החדשה המצליחה ביותר של רשת שואוטיים.
מינקס
מינקס (באנגלית: Minx) היא סדרת טלוויזיה קומית אמריקאית שנוצרה ונכתבה על ידי אלן רפופורט ובה מככבים אופליה לוביבונד וג'ייק ג'ונסון.
במאי 2022 הסדרה חודשה לעונה שנייה.
אלברט פינהאם ריידר
ראשית חייו
ריידר נולד בניו בדפורד, מסצ'וסטס, נמל אוניות דייג לווייתנים הומה במהלך המאה ה-19. מה שיצר לו קשר אינטימי עם הים שסיפק ככל הנראה השראה אמנותית לריידר בהמשך חייו. הוא היה הצעיר מבין ארבעה בנים. מעט מאוד ידוע על ילדותו. הוא החל לצייר נופים בעת ששהה בניו בדפורד. משפחת ריידר עברה לעיר ניו יורק בשנת 1867 או 1868 כדי להצטרף לאחיו הגדול של ריידר, שפתח מסעדה מצליחה. אחיו ניהל גם את מלון אלברט שהפך לציון דרך בגריניץ' וילג'. ריידר אכל את ארוחותיו בהוסטל הזה שנים רבות, שנקרא על שם הבעלים המקורי, אלברט רוזנבאום.
שנים מאוחרות יותר
בעוד היצירתיות של ריידר דעכה אחרי תחילת המאה, תהילתו גברה. אספנים חשובים של אמנות אמריקאית חיפשו את ציוריו להציג בתערוכות. בשנת 1913 הוצגו עשרה מציוריו בתערוכת הארמורי ההיסטורית, כבוד המשקף את ההערצה שהרגישו כלפי ריידר האמנים המודרניסטים באותה תקופה, שראו ביצירתו מבשר האמנות מודרניסטית אמריקאית.
אפרים אליעזר יולס
תולדות חייו
ראה כרבו את הרבי מליובאויטש ונהג לבוא אליו מספר פעמים בשנה. בסדרת אגרות קודש מהרבי מליובאוויטש ישנם חילופי מכתבים ביניהם.
שעיר קפריסאי
שעיר זה מצוי לרוב בחורשי אורנים טבעיים, בייחוד מהמין אורן קפריסאי (Pinus brutia).
השעיר הקפריסאי לא מצוי בסכנה בטבע, אם כי האנדמיות שלו עלולה לסכן אותו בעתיד. השעיר קפריסיאי טרם הוכר באתר IUCN כמין נפרד ונחשב לתת-מין של השעיר המצוי.
אורן נאמן
אודות מחזותיו
יהודי בחושך
מה בעניין שמחה יחזקאל ?
אגדת אוצר המילים
שנות השישים המוקדמות. נעמה, ילדה מקיבוץ בצפון הארץ, רוצה לברוח מבית הילדים בו היא חיה. לעזרתה נחלצת רוח מזרחית הנקראת שרקיה. הרוח הבאה מן הכנרת סוחפת את נעמה לריחוף, ומסייעת לה להתגבר על קשייה ופחדיה.
בוא תכיר את אבא
קרייג טי. נלסון
קריירת משחק
נלסון החל את הקריירה שלו כקומיקאי בהרכב "The Groundlings". ביחד עם הקולנוען ההוליוודי בארי לוינסון והתסריטאי רודי דה לוקה הקים נלסון הרכב קומי והופיע עמו רבות במועדון "The Comedy Store" הפופולרי שבלוס אנג'לס. את קריירת המשחק החל כשחקן קולנוע, הוא התגלה לראשונה בשנת 1980 בקומדיה של סידני פואטייה "שגעון על תנאי" בתפקיד הסוהר וילסון.
חוט להט
חוט להט הוא מקרה פרטי של גוף חימום, אשר בו המוליך דק מאוד ולכן די בזרמים נמוכים יחסית להביאו לטמפרטורות גבוהות מאוד. בשל כך, התוצאה ולפיכך גם המטרה של שימוש בחוטי להט אינה דווקא לחימום אלא למטרות אחרות: להפקת אור נראה (כמו במקרה של נורות ליבון), לחימום של אלמנטים קטנים מאוד (כמו סלילים בנורה פלואורסצנטית), או אף להצתת אש (בבדיקות מעבדה מסוימות).
קארל מאי (כדורגלן)
ביוגרפיה
מאי נולד בפירט שבגרמניה. הוא היה חלק מהסגל של נבחרת גרמניה המערבית שזכתה במונדיאל 1954. הוא ערך 21 הופעות עבור הנבחרת וכבש שער אחד. במהלך קריירת המועדונים שלו שיחק מאי בקבוצות spVgg פירט ובבאיירן מינכן.
מצעד הפזמונים העברי השנתי (ה'תש"ף ואילך)
ה'תשפ"א-2021
דירוג מאזיני התחנה לשנה זו:
במצעד זה זכתה בתואר אמנית השנה נועה קירל, בתואר אמן השנה חנן בן ארי, הרכב השנה הם סטטיק ובן אל תבורי, בתואר פריצת השנה זכה רביב כנר ושירו "רסיסים" נבחר לשיר השנה באותו המצעד. זוכי הפרסים של המצעד מלבד פריצת השנה, זכו בתארים בו זכו גם בשנה שלפני כן.
במצעד זה זמרת השנה היא נועה קירל, זמר השנה הוא חנן בן ארי, הרכב השנה הם סטטיק ובן אל תבורי, פריצת השנה הוא רביב כנר ומפיקי השנה הם דולי ופן. שיר השנה במצעד הוא השיר "רסיסים" של רביב כנר והשיר הויראלי של ישראל בטיקטוק הוא השיר "בית משוגעים" של רן דנקר.
עובדיה הגר
משפחתו, ילדותו ונסיבות גיורו
כמו גרים נוצריים רבים, בחר לעצמו יוהנס את השם העברי "עובדיה", בעקבות דברי חז"ל המספרים כי הנביא עובדיה היה גר אדומי, (אדום מזוהה ביהדות פעמים רבות עם הנצרות).
בן-ציון נטלוביץ'
קורות חייו
נולד בשנת 1886 (ה'תרמ"ו) לרבי אברהם נטלוביץ'. למד אצל הרב חיים עוזר גרודזנסקי ונסמך לרבנות על ידו ועל ידי הרב אליעזר רבינוביץ והרב העניך אייגש מווילנה.
שימש כאב בית דין בברוקלין, ולאחר מכן רב קהילת קשר ישראל שבהאריסברג, משנת תרפ"ה ועד תרצ"ב. לאחר מכן עבר לכהן כרבה של לואיוויל. באחרית ימיו שימש כרב בקיו גרדנס שבקווינס, כרב קהילת יוצאי רדישקוביץ.
כתיבתו התורנית
הרב נטלוביץ' היה שותף בהרבה פולמוסים תורניים והרבה לפרסם מאמרים בכתבי עת תורניים.
מילאן הצ'ה
מילאן הצ'ה (בצ'כית: Milan Heča; נולד ב-21 במרץ 1991) הוא כדורגלן צ'כי המשחק בעמדת השוער בספרטה פראג.
טירת ליובליאנה
היסטוריה
העובדה כי הטירה לא הייתה מקום מושבו של שליט או של אציל מוכר, ועלויות התחזוקה הגבוהות לביצורים שכבר לא היה בהם צורך, הביאו לכך שהמבנה החל להתפורר. בנוסף, העובדה כי הטירה החלה לשמש כבית סוהר, הורידה את קרנה בעיני הציבור.
מגדל התצפית של הטירה, הקיים עד היום, נבנה ב-1848. בראש המגדל הוצב תצפיתן אשר תפקידו היה לירות בתותח במקרה שהבחין בשריפה או כדי לבשר על ביקור אורחים חשובים או על אירוע משמעותי.
דרווין האם
קריירת משחק מקצועית
ב-17 בינואר 2006, האם הוחתם על ידי הקבוצה הפיליפינית TNT פון פאלס. הוא שיחק רק שלושה משחקים עם ממוצע של 16.7 נקודות, כאשר הפון פאלס הפסידו בסופו של דבר לאייר21 אקספרס בסדרה, 2–3.
בשנת 2006, שימשהאם כפרשן בפוקס ספורטס סאות'ווסט לסיקור הפלייאוף של דאלאס מאבריקס. לאחר מכן החתימה אותו אורלנדו מג'יק לליגת הקיץ 2006. מאוחר יותר הופיע האם בטרום העונה עם ניו ג'רזי נטס.
אגודת הרבנים
האגודה פעלה נגד הזרמים האורתודוקסי המודרני, הקונסרבטיבים והרפורמים. מפעולותיה המפורסמות הייתה ההתארגנות וארגון חוות דעת מרבני אירופה וארץ ישראל נגד רעיון תנאי בנישואין שהועלה על ידי הרב הקונסרבטיבי יהודה לייב אפשטיין.
התעמלות באולימפיאדת טוקיו (2020) – תרגיל הקרקע לגברים
תחרות
שמונת המתעמלים שהשיגו את הניקוד הגבוה ביותר בשלב המוקדמות, בכפוף למגבלה של שני נציגים למדינה, העפילו לגמר. בגמר ביצעו המתעמלים תרגיל נוסף, שעל פיו נקבעו המנצחים.
ניקולאיזם
בימי הביניים
עד המאה ה-4 לא היו הנחיות ברורות לגבי נישואי כמרים, להבדיל מנזירים שלא היו אמורים לקיים חיי משפחה מסוג כלשהו ולהינתק ממשפחתם יחד עם הכניסה למנזר. הכנסיות המזרחיות ברובן לא אסרו על אנשי דת להינשא, ובכנסייה האורתודוקסית הכמורה הנמוכה יכולה להתחתן, אך לא להתחתן שנית לאחר גירושין או התאלמנות. הקונציל של טרולו ב-692 (המוכר על ידי הכנסייה המזרחית בלבד) גינה כמרים שעזבו את נשותיהם באמתלה של אדיקות. במערב אירופה נושא חיי האישות של כמרים עלה לדיון מספר פעמים. הקונציל של אלווירה (Concilio de Elvira), שהתקיים בספרד בתחילת המאה הרביעית, הגביל נישואי כמרים, אולם האיסור לא נכפה.
הדיוויזיה ה-228 (ורמאכט)
היסטוריה
הדיוויזיה הייתה אחת הדיוויזיות שנפרסו לקראת הפלישה לפולין והייתה חלק מגל הגיוס השלישי. היא הוקמה לראשונה ב-16 באוגוסט 1939 באלבלונג ויועדה כדיוויזיית אימונים, אך ב-26 באוגוסט שונתה לדיוויזיה לוחמת.
רחבת הריקודים
רחבת הריקודים הוא פזמון שכתב יענקל'ה רוטבליט, והלחינה וביצעה יהודית רביץ. השיר יצא לאור בשנת 1987.
רקע
השיר נכלל באלבומה של רביץ "באה מאהבה".
בשיר מסופר על מערכת יחסים בין גבר לאשה שהכירו על רחבת הריקודים במועדון. האשה היא בחורה מבית טוב והגבר עבריין.
פיטר בירדסלי
בירדסלי שיחק לאורך הקריירה בתשעה מועדונים באנגליה, וכן בקנדה ובאוסטרליה. בין היתר שיחק בקבוצות מהליגה הבכירה ובהן מנצ'סטר יונייטד, ניוקאסל יונייטד (שתי קדנציות), ליברפול (שתי אליפויות אנגליה וגביע אחד), אברטון ומנצ'סטר סיטי. כמו כן, ייצג את 59 פעמים, וכבש תשעה שערים. בין היתר ייצג את הנבחרת בשני טורנירי מונדיאל, ב-1986 וב-1990, וכן ביורו 1988.
ליברפול
על אף עזיבתו של ספידי בקיץ, ההחתמה של דין סאונדרס מדרבי קאונטי תמורת קרוב ל-3 מיליון ליש"ט זירזה את עזיבתו של בירדסלי לאחר ארבע עונות במועדון. בסך הכול כבש בירדסלי 46 שערי ליגה ב-131 הופעותיו במועדון, עמו זכה בשתי אליפויות, גביע ושלושה מגני צדקה. בשנת 2006, בסקר שנערך בקרב כ-110 אלף אוהדי ליברפול, נבחר בירדסלי במקום ה-19 ברשימת מאה השחקנים האהובים בתולדות המועדון (בעלי מאה הופעות לפחות).
אברטון
המעבר הבא של בירדסלי היה ליריבתה העירונית של ליברפול, אברטון, ששילמה סכום של כמיליון ליש"ט עבור בירדסלי בן ה-30. הוא השלים את מעברו ב-5 באוגוסט 1991, והיה שותף בכל 42 משחקי הליגה של הקבוצה באותה העונה, תוך שהוא כובש 15 שערי ליגה ומוביל את טבלת הכובשים של המועדון.
עונה לאחר מכן, בעונת הבכורה של הפרמייר ליג, הסתפק בירדסלי בעשרה שערי ליגה ב-39 הופעות. ב-7 בדצמבר 1992 כבש בירדסלי בדרבי מול ליברפול, והוביל את אברטון לניצחון 1–2. בכך, היה לאחד משני השחקנים היחידים שכבשו בדרבי של ליברפול עבור שתי הקבוצות.
נבחרת אנגליה
על אף שהיה צעיר בזירה הבינלאומית, עם חמש הופעות במשחקי ידידות בלבד, זומן בירדסלי לסגל אנגליה לקראת המונדיאל במקסיקו. בירדסלי עלה כמחליף לעשר דקות בהפסד של אנגליה 0–1 ל במשחק הראשון, ולא שותף בשוויון 0-0 מול במשחק השני. במשחק השלישי והמכריע של שלב הבתים מול כבר עלה בירדסלי בהרכב, ואנגליה ניצחה באופן מרשים, 3-0 בסיום (שלושער לליניקר). בירדסלי הוחלף לאחר 75 דקות. אנגליה שרדה את שלב הבתים והעפילה לשלב הבא מהמקום השני בבית. בירדסלי שמר על מקומו בהרכב לשמינית הגמר מול. בדקה ה-56, במצב של יתרון 0–1 לאנגליה, בעט טרי בוצ'ר מתוך הרחבה, כדור שנעצר על ידי השוער. בירדסלי כבש מקרוב את הכדור החוזר וקבע 0–2 לאנגליה. בסיום ניצחו האנגלים 0–3, בירדסלי הוחלף בדקה השמונים. רבע הגמר מול היה לאחד מהמשחקים הזכורים והמפורסמים בתולדות הגביע העולמי, בעיקר בזכות הצמד שכבש דייגו מראדונה לרשת האנגלית. השער הראשון זכה לכינוי שער יד האלוהים, והשער השני נחשב לאחד מהשערים היפים בתולדות הגביע העולמי, כאשר מראדונה עובר חמישה שחקנים בדרך אל השער (את בוצ'ר עבר מראדונה פעמיים). הראשון בין החמישה היה בירדסלי. בסיום, 2-1 לארגנטינה שמדיחה את אנגליה מהמשך הטורניר. בסך הכול כבשה אנגליה שבעה שערים בטורניר, מתוכם שישה של ליניקר ואחד של בירדסלי.
כריס מסינה
קריירה
בשנת 2010 שיחק מסינה בתפקיד הראשי במותחן האימה "שטן" בתור הבלש בוודן. שיחק גם בסרט הדרמה "גרינברג" בתור פיליפ, אחיו של רוג'ר גרינברג (בן סטילר) ושיחק בסרט הדרמה "סימן בלתי נראה" לצידה של ג'סיקה אלבה. בשנת 2011 הצטרף לעונה הרביעית של הסדרה "Damages" בתפקיד כריס סאנצ'ז.
בשנת 2012 הופיע מסינה בדרמה הקומית המוערכת "רובי ספרקס" בתפקיד הארי, אחיו של הסופר קלווין (פול דנו), ובהמשך שיחק בדרמות "סלסט וג'סי לנצח", "האיש המכני הענק" לצידה של ג'נה פישר ובסרט המותחן עטור השבחים "ארגו" בהפקתם של בן אפלק וג'ורג' קלוני. בטלוויזיה השתתף מסינה בסדרת הדרמה הפוליטית של אהרון סורקין "חדר החדשות" בתפקיד ריס לנסינג, נשיא חברת החדשות ובסדרה הקומית "מינדי" בתור דני קסטלאנו.
ניקולה קאליניץ'
קריירה בינלאומית
ב-18 ביוני 2018, במהלך המונדיאל, הורחק מנבחרת קרואטיה לאחר שסירב להיכנס כמחליף בניצחון 0–2 על נבחרת ניגריה.
אלכסנדר נבזורוב
ביוגרפיה
ב-3 ביוני 2022 נשיא אוקראינה וולודימיר זלנסקי העניק אזרחות אוקראינית לנבזורוב ולאשתו.
ב-1 בפברואר 2023 נידון נבזורוב שלא בפניו על ידי בית המשפט הנפתי בסמאני של מוסקבה ל-8 שנות מאסר בפרשת "זיופים צבאיים".
המשוררים החדשים
מאפייני השירה החדשה
הוראטיוס שהושפע רבות מכתיבה זו כינה אותה ביצירתו המפורסמת על אמנות הפיוט (מלאכת המרצע).
המשוררים שקדמו לשירה החדשה
התוצר הסופי היה השירה החדשה שבאופן מעצים יותר לא רק דחתה את מנהגי האבות לעסוק בנגוטיום אלא במרכז עניינה היה העיסוק בנושאי בטלה.
יחסו של קיקרו
מחקר מעמיק על מערכת היחסים בין קיקרו למשוררים החדשים לא מוצה. ללא ספק שהיחסים האלו היו מספיק משמעותיים כדי שהשם שיוענק לה בעתיד יאמר מפי קיקרו עצמו. ההשמצות, הכינויים, מערכת היחסים שלו עם חלק מהמשוררים אשר בחלקם היו תלמידים שלו, וסכסוכים ערכים או אישיים בינו לבין חלק מהמשוררים, העניקו במה לזרם בידיו. האם היחסים היו איבה בלבד? קשה לנו להגיר לאור היחסים האישיים שהיו לו עם חלק מהמשוררים וכן כתביו המאוחרים המציגים חילוקי דעות בלבד ולא איבה אישית.
תאודור האגן
תאודור יוזף האגן (בגרמנית: Theodor Joseph Hagen; 24 במאי 1842 – 12 בפברואר 1919) היה צייר נוף גרמני.
מוני נאור
מוני נאור (נולד ב-מרץ 1961) הוא מדען מחשב ישראלי ופרופסור במכון ויצמן, זוכה פרס גדל לשנת 2014.
קורות חיים
בשנים 1989 ל-1993 היה חוקר במרכז IBM Almaden. החל משנת 1993 הוא חבר סגל מכון ויצמן ומופקד על הקתדרה על שם ג'ודית קלימן. נאור עוסק בחקר יסודות הקריפטוגרפיה ופיתח יחד עם עדי שמיר את הקריפטוגרפיה הוויזואלית.
הבנים והבנות
פורמט
בעונה הרביעית (2016) יצא משחק בשם "שליטי הקיץ" (בנוי דומה ל"סמיילאיט"), גם בו יש נקודות שנספרות לטובת הקבוצות בגמר, רק שבמשחק זה עונים על 10 חידות שונות, חלקן בתמונות, חלקן בתור שאלה. מתמודד שענה נכון על כל השאלות מקבל סיכוי להופיע מאחורי הקלעים בפרק הגמר, וכן גובר סיכויה של הקבוצה שאליה נרשם לזכות בפרק הגמר של העונה.
עונה ראשונה (2013)
המנחים בעונה זו הם עודד פז, טל מוסרי, שירן סנדל, עומר דרור, אסף הרץ ודנה פרידר.
עונה שלישית (2015)
תאריך שידור מקורי: 5 ביולי 2015 – 30 באוגוסט 2015
ליפ דאב על הקרח
בעונה זו של הבנים והבנות מתנהלת תחרות ליפדאבים של המתמודדים אשר הצטלמו בחלק מהקליפ בהיכל הקרח בחולון, צולמו מספר קליפים של ליפדאבים על הקרח שאת דיבוב השפתיים עשו זוג מהתוכנית (בן ובת) ובגמר התוכנית מכריזים על הקליפ המנצח. הקליפ המנצח הוא של טיילור וליאון וכל אחד מהם זכה בכניסה חינם להיכל הקרח בחולון לו ולחברים שלו.
לייזר כחול
לייזרים מוליכים למחצה
עם זאת, המוליכים למחצה הטובים ביותר ללייזר כחול הם גבישים של גליום ניטריד (GaN) אשר קשים ביותר לייצור ודורשים לחצים בטמפרטורות גבוהות יותר, בדומה לאלו שצריכים לייצור יהלומים סינתטיים, ודורשים שימוש בלחץ גבוה של הגז חנקן. יש קושי בפתרון הבעיות הטכניות, ולכן מאז 1960 חוקרים רצו לשמור על הגז גליום ניטריד על בסיס של האבן ספיר. עם זאת, חוסר ההתאמה בין המבנים של הספיר והגליום ניטריד יצר יותר מידי פגמים.
לאחר 10 שנים, הייצרנים היפניים תפסו בעלות על ייצור לייזר כחול בתדר של 60 mW מה שאפשר עבור אותם לייזרים לקרוא התקנים (BD-R, Blu-ray ו- BD-RE) במהירות גבוהה יותר. הטכנולוגיה הפולנית זולה יותר מאשר היפנית אולם ליפנים יש נתח גבוה יותר מהשוק. ישנה חברת היי-טק פולנית נוספת אשר יוצרת גבישים של גליום ניטריד, אך היא אינה מייצרת לייזרים כחולים.
ראש הגשר אורנינבאום
היסטוריה
האזור ממוקם ליד העיירה לומונוסוב (לשעבר אורנינבאום) ובמרכזו מתחם מבצר קרסניה גורקה. הכוחות הגרמנים מקבוצת ארמיות צפון (דיוויזיית הפאנצר ה-1, דיוויזיות הרגלים ה-58 וה-254) התקרבו ללנינגרד בתחילת ספטמבר 1941 והגיעו למפרץ פינלנד ב-7 בספטמבר, ובידדו אזור באורך 65 ק"מ ובעומק 25 ק"מ לאורך החוף הבלטי. אזור זה בוצר והוגן על ידי חיילי הצבא האדום ומלחים של הצי הבלטי. ניסיון להתחבר עם הכוחות הסובייטיים העיקריים סביב לנינגרד, מבצע סטרלנה פטרהוף (ru) נערך בין ה-5 ל-10 באוקטובר אך נכשל. ב-2 בנובמבר 1941, קורפוס הרובאים ה-19 אורגן מחדש כקבוצת המבצעים השנייה של נווה, ולאחר מכן במהירות כקבוצת מבצעי החוף,של חזית לנינגרד כדי להגן על הכיס. בתחילה היא כללה את דיוויזיית הרובאים ה-48 ואת חטיבות רובאי הצי ה-2 וה-5, תחת המפקד לשעבר של קורפוס הרובאים ה-19, גנרל אנטונוב.
יהודה אריה פרלוב
קורות חייו
בשנת ה'תרפ"ב היגר לארצות הברית על פי הצעתם של יוצאי ולודבה בארצות הברית. בבואו לארצות הברית התגורר בתחילה בלואר איסט סייד, שם התפלל בבית הכנסת של יוצאי קהילת אופעלע, שם גם הקים את קהילת "מנחת יהודא". לאחר מכן עבר לוויליאמסבורג. לצד כהונתו כאדמו"ר, שימש גם כרב ופסק שאלות למעשה. הוא נהג לשבות רבות בקהילות שונות בארצות הברית אליהן הוזמן. היה אחד מראשי אגודת ישראל בארצות הברית, וחבר הוועד הפועל שלה.
רומן ברזובסקי
קריירת אימון
מאז 2015 עבד כמאמן השוערים בדינמו מוסקבה.
מרקנטוניו ברגאדין (אדמירל)
ביוגרפיה
מלבד העיסוק בנושאים מקצועיים, בשנת 1949 הוא כתב את העבודה החינוכית "Che ha fatto la Marina? 1940–45" ("מה עשה חיל הים? 1940–1945") כדי להפוך את פעולות חיל הים במהלך מלחמת העולם השנייה למפורסמות יותר, עד אז מעט היה ידוע בגלל צנזורה. הוא תכנן זאת עוד בשנת 1942 בעת ששירת בסופרמרינה.
Double Fantasy
עם צאתו, האלבום לא זכה להצלחה מסחרית וספג בעיקר ביקורות שליליות ממבקרי המוזיקה, כאשר רבים התמקדו באידיאליזציה של האלבום על נישואיהם של לנון ואונו. עם זאת, בעקבות רצח לנון, שלושה שבועות לאחר צאתו לאור, זכה להצלחה מסחרית עולמית ואף זכה בפרס גראמי לאלבום השנה בטקס פרסי גראמי ה-24 בשנת 1982. בעשורים שלאחר מכן, האלבום קיבל ביקורות חיוביות, כשבעיקר שיריו של לנון זכו לשבחים.
סעד זע'לול
סעד זע'לול (בערבית: سعد زغلول; 1859 – 23 באוגוסט 1927) היה מדינאי ומהפכן מצרי אשר הוביל את המאבק למען עצמאות מצרים כנגד הכיבוש הבריטי בשם תנועת הלאומיות המצרית. מנהיגה הראשון של מפלגת אל-ופד המצרית, וראש ממשלת מצרים הראשון. כמו כן, זע'לול היה חבר במסדר הבונים החופשיים.
ראשית חייו
סעד זע'לול נולד למשפחה אמידה של חקלאים בעלי אדמות בכפר איביאנה שבדלתה של הנילוס. אביו שימש בתפקיד ראש הכפר, תפקיד שהקנה למשפחתו חשיבות רבה בפוליטיקה המקומית. גם הייחוס של אמו היה בעל חשיבות חברתית, שכן היא הגיעה ממשפחה שחבריה נשאו במשרות מנהלתיות החל מתקופתו של מוחמד עלי. באזור בו גדל זע'לול לא היו בתי ספר מודרניים, ולכן הוא פנה לחינוך המסורתי. את המשך לימודיו הגבוהים הוא המשיך באוניברסיטת "אל אזהר" בקהיר, אליה הצטרף בשנת 1871. במהלך תקופת לימודיו פגש שניים מהאישים החשובים במצרים של תקופתו אשר לימדו באל-אזהר, ג'מאל א-דין אל-אפגאני ומוחמד עבדו, אשר עתידים להשפיע רבות על המשך דרכו הפוליטית. במהלך שנות השמונים של המאה ה-19 זע'לול השתתף בעריכת ה"אג'יפשין גאזט", העיתון הרשמי של הממשלה, לצד עבודתו בתפקידים מנהלתיים אחרים. בשנת 1882, בתקופה הסוערת טרם אירועי "מרד עוראבי", עבד זע'לול לצידו של מוחמד עבדו במסגרת עריכת העיתון ה"אג'יפשין גאזט". כאשר הבריטים השתלטו על מצרים הוא נעצר באמתלה של השתייכות לארגון טרוריסטי. זע'לול הצליח להינצל ממאסר ארוך או הוצאה להורג מה שהוביל לאמץ דרך חדשה ובטוחה יותר לפעילות, לימוד משפטים בצרפת וחזרה למצרים עם תום הלימודים. בשנת 1892 נתמנה זע'לול לשופט בבית הדין לערעורים. הוא עבד לצידם של קאסם אמין ואחמד לוטפי א-סייד. במסגרת עבודתו פעל למען החדרה של ערכים מודרניים למקצוע הפרקליטות, לבתי הדין השרעיים וכלל המנהל המשפטי ברוח "המודרניזם האסלאמי" פרי הגותם של ג'מאל א-דין אל-אפגאני ומוחמד עבדו. במשך השנים הוא הותיר רושם חיובי ביכולותיו המנהלתיות ובאופן התנהגותו.
סטיב דיטקו
שנותיו הראשונות
דיטקו נולד ב-2 בנובמבר 1927 בג'ונסטאון, פנסילבניה. הוריו היו דור שני לאמריקאים: ילדים של מהגרים נוצרים- קתולים ביזנטיים מהאימפריה האוסטרו-הונגרית. אביו, סטיבן, היה אמן נגר מוכשר מבחינה אמנותית במפעל פלדה ואמו, אנה, עקרת בית. הילד השני בגודלו במשפחה ממעמד הפועלים, קדמו לו האחות אנה מארי, ואחריו האחות אליזבת והאח פטריק. בהשראת אהבתו של אביו לרצועות קומיקס בעיתונים, במיוחד הנסיך ואליאנט של האל פוסטר, מצא דיטקו בגיל צעיר את התעניינותו בקומיקס מואצת לאחר שקרא את הקומיקס הראשון של גיבור העל באטמן שיצא בשנת 1939, ועל ידי "הרוח" של ויל אייזנר, שהופיע בקטע קומיקס בצהובון.
פוליטיקה של ספרד
המפלגות
שיטת הבחירות לבית התחתון של הקורטס חנרלס, הקונגרס, בה יש אזורי בחירה שבכל אחד מהם הנציגים מחולקים באופן יחסי, עודדה היווצרות של מערכת מפלגתית שבמרכזה שתי מפלגות גדולות שחולקות ביניהן כ-300 מתוך 350 צירי הקונגרס, ולצידן מספר מפלגות קטנות, בעיקר בעלות אופי אזורי. בארבע מערכות הבחירות האחרונות מספר הצירים שחולקות ביניהן המפלגות הגדולות עולה בהתמדה, וב-2008 הוא הגיע ל-323. למרות זאת ברוב המקרים מפלגת השלטון לא זוכה ברוב מוחלט של הצירים בקונגרס, ונזקקת לתמיכה של מפלגות קטנות.
ישראל בר-זכאי
ביוגרפיה
למד בתלמוד תורה ובישיבת עץ חיים, ומפי סבו הזקן הרב סלנט והרב צבי פסח פרנק. וכבר מילדותו בלט בקול נעים והשתתף במקהלה של סבו החזן בבית הכנסת החורבה, וממנו קיבל את ראשית חינוכו המוזיקלי. בהמשך, למד מפי החזן פרופ' אברהם צבי אידלסון, ומפי החזנים יעקב גוזמן וזבולון קוורטין. בעשור השני של המאה ה-20 התמנה לחזן בבית הכנסת שבבית הספר למל. עם פרוץ מלחמת העולם הראשונה גויס לצבא העות'מאני כעוזר רוקח. לאחר המלחמה התמנה כחזן ראשי בבית הכנסת החורבה ברובע היהודי, במקומו של סבו שנפטר במהלך המלחמה. הוא מילא תפקיד זה עד נפילת הרובע היהודי בידי הירדנים במלחמת העצמאות, למעט בתקופת מאורעות תרצ"ו - תרצ"ט, שבמהלכן היה מסוכן להגיע מהעיר החדשה, שבה גר, אל העיר העתיקה. בתקופה זו שימש כחזן בבית כנסת ברחביה. לאחר נפילת הרובע היהודי שימש במשך כ-15 שנה כחזן בבית הכנסת הנשיא ברחביה.
שלמה זלמן פינס
ביוגרפיה
חרף העובדה שמעולם לא נשא במשרה רבנית רשמית, עמד פינס בקשרי ידידות והתכתבות עם רבים מגדולי הרבנים בדורו: הרב חיים סולובייצ'יק, הרב זלמן סנדר כהנא שפירא ובנו הרב אברהם דוב כהנא שפירא שחלק מחילופי המכתבים עמו הודפסו בספרו "דבר אברהם", והרב חיים עוזר גרודזנסקי שחלק מחילופי מכתביהם נדפסו בספר השו"ת שלו "אחיעזר". קרוב משפחתו הוא הרב אהרן קוטלר (ששם משפחתו המקורי היה "פינס") והוא התכתב אף עמו. הרב יחיאל יעקב וינברג והרב יחזקאל סרנא היו מידידיו הקרובים וכתבו עליו דברי הערכה בהקדמת אחד מספריו שיצא לאחר פטירתו.
טוביאש לעף
חייו הפרטיים
ילדיהם:
מאמריו
ב"כתב עת למדעי משפט"
מבחן קבלה (ספר)
תקציר הספר
בהמשך הספר סול פוגשת את אורלי, ילדה שברחה מביתה לאחר שהציתה את הבית של הילדה שהתעללה בה וארגנה נגדה חרם. סול עוזרת לאורלי להתגבר על מעשה זה, מחליטה לא להסגיר אותה למשטרה, ומוצאת לה בית חם וזוג הורים שיאמצו אותה.
חסידות אניפולי
הדור הראשון
האדמו"ר הראשון באניפולי היה רבי משולם זושא מאניפולי (ה'ת"צ - ב' בשבט ה'תק"ס, 1730 - 28 בינואר 1800) אחיו של רבי אלימלך מליז'נסק ותלמידו של המגיד ממזריטש, ממייסדי תנועת החסידות. הוא נודע באהבת-ישראל שלו ופעל רבות לפדיון שבויים. היה מאופיין בתמימות, צניעות וענווה, חי בדוחק רב ובעניות והיה נודד מעיר לעיר עם אחיו רבי אלימלך מליז'נסק. כפי שמתאר את דמותו הרב יהודה לייב מימון בספרו "שרי המאה":
ברית הפועלים (אוונגרד)
ההיסטוריה והמצע הפוליטי של ברית הפועלים (אוונגרד)
"אבנגרד" הייתה קבוצה שהיוותה שלוחה ישראלית של ארגון בינלאומי שפרש מן האינטרנציונל הרביעי במחאה על השפעתם ההולכת וגוברת של קבוצת ה"פאבליסטים" באינטרנציונל. ה"פאבליסטים" היו הטרוצקיסטים שנהו אחר התאוריה של מישל פאבלו, אחד ממנהיגי האינטרנציונל הרביעי באותה תקופה, שגרס שמשימתם של הטרוצקיסטים היא "לחדור לעומק" המפלגות הסטליניסטיות והסוציאל-דמוקרטיות ברחבי העולם במטרה לדחוף אותן לכיוון טרוצקיסטי מהפכני (בתהליך שכונה "אנטריזם"), זאת כאשר החדירה נעשתה על ידי הפעילים מבלי שהם יודו בהיותם טרוצקיסטים. מנגד קמה קבוצה בראשותו של הטרוצקיסט הצרפתי - פייר למבר (שכונו מכאן "למברטיסטים"), שטענה שה"פאבליסטים" הם למעשה סטליניסטים שנטשו את עקרונות הטרוצקיזם. הקבוצה הלמברטיסטית הקימה את הארגון הבינלאומי אליו השתייכה "אבנגרד", שנקרא "הועד הבינלאומי לשיקום האינטרנציונל הרביעי".
ביולי 1972 קיימו ארגוני "הועד הבינלאומי לשיקום האינטרנציונל הרביעי" כנס בפריז, במסגרתו העמדה שהתקבלה הייתה כי יש צורך להקים אספה מכוננת בפלסטין המאוחדת. פעילי "אבנגרד" קיבלו עמדה זו, אך טענו כי בתוך האומה הפלסטינית קיימים שני עמים: יהודי וערבי. בנובמבר 1974 קבע הוועד שכל מי שמכיר ב"אומה ישראלית" הוא ציוני מוסווה, וכי הדרך למהפכה סוציאליסטית במזרח התיכון עוברת דרך הרס מדינת ישראל. עוד הודיע הוועד כי מפלגת פועלים בפלסטין לא יכולה להיות אלא מפלגה פלסטינית, המאגדת עובדים ממוצא ערבי ויהודי על בסיס השלילה הפוליטית של קיום מדינת ישראל. אבנגרד לא הסכימה לקבל עמדה זו, וכתוצאה מכך סולקה מן הוועד הבינלאומי בדצמבר 1975.
מאט גוקאס
מת'יו ג'ורג' "מאט" גוקאס הבן (באנגלית: .Matthew George "Matt" Guokas Jr; נולד ב-25 בפברואר 1944) הוא כדורסלן ומאמן עבר אמריקאי. שיחק בליגת ה-NBA בין השנים 1966–1976, ואימן את קבוצות ה-NBA פילדלפיה 76' ואורלנדו מג'יק בין השנים 1985–1993.
בת-עדן גולדי
מאפיינים
הזכרים קוראים במרץ על הענפים ומחכים לנקבות. על העץ זכרים רבים ממתינים לנקבה וכשהיא מגיעה כל אחד מנסה להרשים אותה על ידי קפיצה במקום, קריאות חזקות, פרישת כנפיים וזקירת נוצות הזנב. הנקבות דהויות יותר וצבען ירוק כהה עם בטן חומה ופנים זהובות בהירות. עדניים אלה אוכלים בעיקר פירות וחרקים הנפוצים ביער.
IOS 7
עיצוב
iOS 7 קיבלה את הסלוגן - "השינוי הגדול ביותר ל-iOS מאז הצגת האייפון". השינוי הבולט ביותר הוא העיצוב. בסרטון תדמית תואר העדכון שהוא מדגיש סמלים חדשים, שקיפות, שכבות ועוד תכונות כחלק מהשינויים העיקריים בעיצוב. לפי הדיווחים, הסמלים עבור iOS 7 תוכננו על ידי צוות השיווק של אפל תוכננו סביב לוח הצבעים של אפל, סטייה מהעיצוב הרגיל של ה-iOS. יש המקשרים את הצבעים ללוגו המקורי של אפל משנת 1977.
יעקב טייטל
ביוגרפיה
יעקב טייטל נולד בפלורידה וכשהיה נער עבר להתגורר בנורפוק שבוירג'יניה. אביו, מארק, היה רופא שיניים ששירת בצי האמריקני במהלך מלחמת וייטנאם, ואמו, דיאן, הייתה מזכירה רפואית, שניהם חזרו בתשובה מאוחר יותר בחייהם והפכו לחרדים.
אניגמה – סוד הצופן הגורלי
תקציר העלילה
רמי, ילד חיפאי, שקפץ כיתה לבית הספר הריאלי, נקרא פתאום לתרום למאמץ המלחמתי, הודות לכישרונו בפתרון תשבצי היגיון ובעיות מתמטיות. רמי מגיע ל"בלצ'לי פארק", מרכז פיצוח הצופן הגרמני של הבריטים, ופוגש שם את אלן טיורינג, ממניחי היסודות למדעי המחשב. טיורינג מספר לו על מכונת הצפנת ההודעות הגרמנית – "אניגמה", ועל חשיבותה במאמץ המלחמתי. אם תצליח המשימה לפענח את ההודעות של הגרמנים, יהיה ניתן לצפות את פעולותיהם במלחמה. רמי מתחיל לפצח הודעות, ובשלב מסוים מצליח לפצח קוד של הגסטפו, בו הוא מתוודע להשמדת היהודים במחנות ההשמדה הגרמניים. רמי מנסה לגרום למפקד "בלצ'לי פארק", אדוארד בראון, להעביר את המידע על ההשמדה הלאה על מנת שתינקט פעולה נגד ההשמדה. לאחר שבראון לא נענה לבקשה, רמי פונה אל חבריו בארץ ישראל, כדי שיעבירו את המידע לדוד בן-גוריון, יושב ראש הנהלת הסוכנות היהודית. רמי ממשיך לפצח צפנים, ושהותו ב"בלצ'לי פארק" מתארכת עד לשנה וחצי. בסוף המלחמה רמי חוזר לארץ ישראל.